Caroline Patricia Lucas
Caroline Lucas er en britisk politiker. Hun repræsenterer Green Party som partiets mest succesrige politiker. Hun blev valgt som partiets første og hidtil eneste medlem af Underhuset i Det Britiske Parlament i 2010 i valgkredsen Brighton Pavillion og fastholdt sit mandat ved de efterfølgende valg i 2015, 2017 og 2019. Hun var leder af Green Party fra 2008 til 2012 og igen medlem af partiets ledelse fra 2016.
Caroline Lucas har en PhD-grad fra University of Exeter efter studier ved samme universitet og ved University of Kansas i USA.
I 1980erne var hun blev engageret i protestkampagnen mod atomvåben (Campaign for Nuclear Disarmament) og i kvindernes fredslejr på Greenham Common, som protesterede mod opstilling af amerikanske atomvåben i Storbritannien.